Source: https://www.slov-lex.sk/pravne-predpisy/SK/ZZ/1968/207/19880420.html
Timestamp: 2020-08-05 04:45:32+00:00

Document:
207/1968 Zb. - Zákon Slovenskej národnej rady o zr... - SLOV-LEX
207/1968 Zb./
207/1968 Zb.
Časová verzia predpisu účinná od 20.04.1988 do 29.03.1990
o zriadení ministerstiev a iných ústredných orgánov štátnej správy Slovenskej socialistickej republiky
Ústredné orgány štátnej správy Slovenskej socialistickej republiky, na čele ktorých je člen vlády Slovenskej socialistickej republiky
V Slovenskej socialistickej republike pôsobia tieto ústredné orgány štátnej správy Slovenskej socialistickej republiky, na čele ktorých je člen vlády Slovenskej socialistickej republiky:
Slovenská komisia pre plánovania a vedecko-technický rozvoj,
Ministerstvo financií, cien a miezd Slovenskej socialistickej republiky,
Ministerstvo výstavby a stavebníctva Slovenskej socialistickej republiky,
Ministerstvo školstva, mládeže a telesnej výchovy Slovenskej socialistickej republiky,
Ministerstvo kultúry Slovenskej socialistickej republiky,
Ministerstvo zdravotníctva a sociálnych vecí Slovenskej socialistickej republiky,
Ministerstvo spravodlivosti Slovenskej socialistickej republiky,
Ministerstvo vnútra Slovenskej socialistickej republiky,
Ministerstvo priemyslu Slovenskej socialistickej republiky,
Ministerstvo poľnohospodárstva a výživy Slovenskej socialistickej republiky,
Ministerstvo lesného a vodného hospodárstva a drevospracujúceho priemyslu Slovenskej socialistickej republiky,
Ministerstvo obchodu a cestovného ruchu Slovenskej socialistickej republiky,
Výbor ľudovej kontroly Slovenskej socialistickej republiky.
Slovenská komisia pre plánovania a vedecko-technický rozvoj sa skladá z predsedu, ktorým je podpredseda vlády Slovenskej socialistickej republiky, a z ďalších členov. Predsedu Slovenskej komisie pre plánovania a vedecko-technický rozvoj vymenúva a odvoláva Predsedníctvo Slovenskej národnej rady. Ďalších členov Slovenskej komisie pre plánovania a vedecko-technický rozvoj vymenúva a odvoláva vláda Slovenskej socialistickej republiky. Prácu Slovenskej komisie pre plánovania a vedecko-technický rozvoj a jej aparátu riadi a jej rozhodnutia vydáva predseda Slovenskej komisie pre plánovania a vedecko-technický rozvoj.
Ministerstvo Slovenskej socialistickej republiky riadi a za jeho činnosť zodpovedá minister.
Iné ústredné orgány štátnej správy Slovenskej socialistickej republiky
Zriaďuje sa Slovenský štatistický úrad.
Zriaďuje sa Slovenský úrad geodézie a kartografie.
Zriaďuje sa Slovenský geologický úrad.
Na čele Slovenského geologického úradu je predseda, ktorého vymenúva a odvoláva vláda Slovenskej socialistickej republiky. Predseda Slovenského geologického úradu zodpovedá za výkon svojej funkcie vláde Slovenskej socialistickej republiky.
Zriaďuje sa Slovenský banský úrad.
Na čele Slovenského banského úradu je predseda, ktorého vymenúva a odvoláva vláda Slovenskej socialistickej republiky. Predseda Slovenského banského úradu za výkon svojej funkcie zodpovedá vláde Slovenskej socialistickej republiky.
Zriaďuje sa Slovenský úrad bezpečnosti práce.
Na čele Slovenského úradu bezpečnosti práce je predseda, ktorého na návrh ministra zdravotníctva a sociálnych vecí Slovenskej socialistickej republiky vymenúva a odvoláva vláda Slovenskej socialistickej republiky. Predseda Slovenského úradu bezpečnosti práce zodpovedá za výkon svojej funkcie ministrovi zdravotníctva a sociálnych vecí Slovenskej socialistickej republiky.
Zriaďuje sa Slovenská komisia pre vedecké hodnosti.
Na čele Slovenskej komisie pre vedecké hodnosti je predseda, ktorého vymenúva a odvoláva vláda Slovenskej socialistickej republiky. Predseda za výkon svojej funkcie zodpovedá vláde Slovenskej socialistickej republiky.
Ministerstvá a iné ústredné orgány štátnej správy Slovenskej socialistickej republiky vykonávajú až do novej zákonnej úpravy svoju pôsobnosť podľa doterajších zákonov v rozsahu vyplývajúcom z ústavného zákona o československej federácii.
Podrobnejšie vymedzenie úloh ústredných orgánov štátnej správy Slovenskej socialistickej republiky, zásad ich činnosti a organizácie upravia štatúty, ktoré schvaľuje vláda Slovenskej socialistickej republiky.
Doterajšie Oblastné riaditeľstvo Československej televízie, Oblastné riaditeľstvo Československého rozhlasu, Oblastné riaditeľstvo Československého filmu a Československá tlačová kancelária na Slovensku pôsobia ako orgány Slovenskej socialistickej republiky až do ďalšej zákonnej úpravy podľa doterajších právnych predpisov.
Oblastných riaditeľov Československej televízie, Československého rozhlasu, Československého filmu a riaditeľa Československej tlačovej kancelárie na Slovensku na návrh ministra kultúry Slovenskej socialistickej republiky vymenúva a odvoláva vláda Slovenskej socialistickej republiky; za výkon svojej funkcie zodpovedajú ministrovi kultúry Slovenskej socialistickej republiky.
§ 3 zákona č. 104/1963 Zb. o zriadení a právomoci Vládneho výboru pre cestovný ruch,
zákon Slovenskej národnej rady č. 9/1964 Zb. o Výbore Slovenskej národnej rady pre cestovný ruch,
zákon č. 93/1964 Zb. o určení odborov štátnej správy, v ktorých pôsobia povereníci Slovenskej národnej rady a o súvisiacich zmenách v organizácii niektorých ústredných orgánov v znení § 15 zákonného opatrenia č. 1/1967 Zb. a § 3 zákona č. 29/1967 Zb.,
zákon Slovenskej národnej rady č. 134/1965 Zb. o Slovenskej komisii pre techniku,
zákon Slovenskej národnej rady č. 50/1966 Zb. o pôsobnosti Slovenskej národnej rady pri riadení a organizácii vysokých škôl na Slovensku,
zákon Slovenskej národnej rady č. 74/1966 Zb. o pôsobnosti Slovenskej národnej rady a jej orgánov pri zabezpečovaní starostlivosti o zdravie ľudu,
§ 5 ods. 3 a 4, § 8 ods. 3, § 10 ods. 1 druhá veta a § 12 zákonného opatrenia č. 1/1967 Zb. o zmenách v organizácii a pôsobnosti niektorých ústredných orgánov,
zákon Slovenskej národnej rady č. 15/1967 Zb. o zmenách v organizácii a náplni úloh niektorých výkonných orgánov Slovenskej národnej rady,
zákon Slovenskej národnej rady č. 44/1967 Zb. o organizácii a náplni činnosti výkonných orgánov Slovenskej národnej rady v odbore poľnohospodárstva a výživy,
zákon Slovenskej národnej rady č. 77/1967 Zb. o Komisii Slovenskej národnej rady pre národné výbory.
(1) Doterajšia pôsobnosť vymedzená zákonmi a inými všeobecne záväznými právnymi predpismi, ako aj práva a povinnosti z pracovno-právnych a iných vzťahov prechádzajú
zo Slovenskej plánovacej komisie pre vedecko-technický a investičný rozvoj na úseku vedecko-technického rozvoja a štátnej expertízy investícií, z Ministerstva práce a sociálnych vecí Slovenskej socialistickej republiky na úseku plánovania práce a miezd a zo Slovenského cenového úradu na úseku plánovania vývoja cien na Slovenskú komisiu pre plánovanie a vedecko-technický rozvoj;
z Ministerstva financií, cien a miezd Slovenskej socialistickej republiky, zo Slovenského cenového úradu okrem plánovania vývoja cien a z Ministerstva práce a sociálnych vecí Slovenskej socialistickej republiky na úseku miezd a iných odmien za prácu na Ministerstve financií, cien a miezd Slovenskej socialistickej republiky;
zo Slovenskej komisie pre vedecko-technický a investičný rozvoj na úseku investičného rozvoja s výnimkou štátnej expertízy investícií, na úseku územného plánovania a stavebného poriadku a z Ministerstva stavebníctva Slovenskej socialistickej republiky na Ministerstvo výstavby a stavebníctva Slovenskej socialistickej republiky;
z Ministerstva lesného a vodného hospodárstva Slovenskej socialistickej republiky a z Ministerstva priemyslu Slovenskej socialistickej republiky na úseku drevospracujúceho priemyslu a priemyslu celulózy a papiera na Ministerstvo lesného a vodného hospodárstva a drevospracujúceho priemyslu Slovenskej socialistickej republiky;
z Ministerstva vnútra Slovenskej socialistickej republiky a zo Slovenskej komisie pre vedecko-technický a investičný rozvoj na úseku tvorby a ochrany životného prostredia na Ministerstvo vnútra a životného prostredia Slovenskej socialistickej republiky;
z Ministerstva školstva Slovenskej socialistickej republiky na Ministerstvo školstva, mládeže a telesnej výchovy Slovenskej socialistickej republiky, ktorého pôsobnosť sa rozširuje o úlohy na úseku starostlivosti o mládež a na úseku starostlivosti o telesnú výchovu a šport;
z Ministerstva zdravotníctva Slovenskej socialistickej republiky a z Ministerstva a sociálnych vecí Slovenskej socialistickej republiky na úseku pracovno-právnych vzťahov, zamestnanosti, sociálneho zabezpečenia, sociálno-právnej ochrany detí a mládeže, starostlivosti o rozvoj populácie a o rodinu a ďalších otázok sociálnej politiky na Ministerstvo zdravotníctva a sociálnych vecí Slovenskej socialistickej republiky;
zo Slovenského úradu pre tlač a informácie na Ministerstvo kultúry Slovenskej socialistickej republiky;
z Ministerstva obchodu Slovenskej socialistickej republiky na Ministerstvo obchodu a cestovného ruchu Slovenskej socialistickej republiky, ktorého pôsobnosť sa rozširuje o úlohy na úseku cestovného ruchu.
Podrobnosti o prechode práv a povinností podľa odseku písm. a) až e) a g) si ústredné orgány štátnej správy Slovenskej socialistickej republiky, na ktoré tieto práva a povinnosti prechádzajú, upravia dohodou, v ktorej najmä vymedzia druh a rozsah preberaného majetku a záväzkov, ako aj určia, ktorí pracovníci k nim prechádzajú do pracovného pomeru.
Predseda: Klokoč v. r.
Prvá časť Ústredné orgány štátnej správy Slovenskej socialistickej republiky, na čele ktorých je člen vlády Slovenskej socialistickej republiky
Druhá časť Iné ústredné orgány štátnej správy Slovenskej socialistickej republiky
§ 2 Slovenský štatistický úrad
§ 5 Slovenský úrad geodézie a kartografie
§ 6 Slovenský geologický úrad
§ 7 Slovenský banský úrad
§ 9 Slovenský úrad bezpečnosti práce
§ 10 Slovenská komisia pre vedecké hodnosti
Čl. II (1) Doterajšia pôsobnosť vymedzená zákonmi a inými všeobecne záväznými právnymi predpismi, ako aj práva a povinnosti z pracovno-právnych a iných vzťahov prechádzajú
104/1963 Zb. Zákon o zriadení a právomoci Vládneho výboru pre cestovný ruch.
1/1967 Zb. Zákonné opatrenie Predsedníctva Národného zhromaždenia o zmenách v organizácii a pôsobnosti niektorých ústredných orgánov
70/1969 Zb. Zákon Slovenskej národnej rady o Najvyššom kontrolnom úrade Slovenskej socialistickej republiky
96/1990 Zb. Zákon Slovenskej národnej rady o zriadení Slovenskej komisie pre životné prostredie a o zmenách v pôsobnosti ministerstiev Slovenskej republiky
195/1990 Zb. Zákon Slovenskej národnej rady o opatreniach v sústave ministerstiev a iných ústredných orgánov štátnej správy Slovenskej republiky
Číslo: 207/1968 Zb.
Názov: Zákon Slovenskej národnej rady o zriadení ministerstiev a iných ústredných orgánov štátnej správy Slovenskej socialistickej republiky
Dátum schválenia: 28.12.1968
Dátum účinnosti od: 20.04.1988
Dátum účinnosti do: 29.03.1990
Nachádza sa v čiastke: 51/1968
2. 01.01.1969 - 29.06.1969
3. 30.06.1969 - 31.12.1970 70/1969 Zb.
4. 01.01.1971 - 31.05.1971 150/1970 Zb.
5. 01.06.1971 - 26.10.1971
6. 27.10.1971 - 11.07.1972 121/1971 Zb.
7. 12.07.1972 - 30.06.1973 41/1972 Zb.
8. 01.07.1973 - 31.10.1983 39/1973 Zb.
9. 01.11.1983 - 19.04.1988 121/1983 Zb.
10. 20.04.1988 - 29.03.1990 50/1988 Zb.
11. 30.03.1990 - 30.06.1990 96/1990 Zb.
12. 01.07.1990 - 27.08.1990 195/1990 Zb.
13. 28.08.1990 - 31.03.1992 347/1990 Zb.

References: § 3
 § 15
 § 3

§ 5
 § 8
 § 10
 § 12

§ 2

§ 5

§ 6

§ 7

§ 9

§ 10